Serapio Huitzi

Serapio Huitzi Lazkano (Atarrabia, Nafarroa, 1868ko irailaren 3a - Madril, Espainia, 1953ko abenduaren 11 HUICI LAZCANO, SERAPIO. Gran Enciclopedia de Navarra.) Nafarroako ingeniaria eta idazlea izan zen.

 Biografia 
Finantza-gizon garrantzitsua izan zen (Papelera Española enpresako lehendakariordea eta Espainiako Espasa-Calpe argitaletxearen sortzaile eta zuzendaria izan zen) eta, horrez gainera, arte- eta arkeologia-ikerketa batzuk bideratu zituen.

Obra nagusiak: El santuario de San Miguel de Excelsis (Navarra) y su retablo esmaltado (1929, Victoriano Juaristirekin batean) eta Arqueología navarra. La iglesia de Gasólaz (1923), Arqueología vizcaina. Ermita de San Miguel de Zuméchaga (1924) eta Iglesia de templarios de Torres del Río (1923) hitzaldi-artikuluak. Euskaltzalea zen eta Eusko Ikaskuntzako kidea.

 Erreferentziak 

Kategoria:Atarrabiarrak
Kategoria:Nafarroa Garaiko idazleak
Kategoria:Eusko Ikaskuntzako kideak
Kategoria:Euskal Herriko ingeniariak